stanford-oval/wikipedia huggingface dataset:
איזאיה וושינגטון
חיים אישיים

הוא נישא לג'ניסה מארי גרלנד ב-14 בפברואר 1996. לשניים שלושה ילדים: איזאיה ה-5, טיים ואימאן.
וושינגטון תומך אדוק של סיירה לאון. בנובמבר 2007 הוא פתח במקום בית ספר בעל 150 תלמידים.
ב-25 בספטמבר 2008 הוא הגיע לעצרת הכללית של האומות המאוחדות ה-63 שהתקיימה בניו יורק כיועצו של ארנסט באי קורומה, נשיא סיירה לאון. זה היה ביקורו הראשון של הנשיא בארצות הברית. בעקבות ההתרגשות מהביקור והכרת התודה העניק הנשיא לוושינגטון אזרחות מלאה בסיירה לאון.
ב-29 בדצמבר 2009 הוזמן וושינגטון, אשתו ושלושת ילדיו לפגישה עם ראש ממשלת טורקיה באנקרה. וושינגטון דיווח שהפגישה הייתה פורה.
ב-27 באפריל 2011 וושינגטון פרסם את ספרו "A Man from Another Land: How Finding My Roots Changed My Life Hardcover", בו מתוארים נעוריו, קריירת הטלוויזיה והקולנוע שלו והחיפוש אחר שורשיו, שנמצאו בסיירה לאון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1991 | Strictly Business | האסלר |  |
| 1994 | קרוקלין | ויק |  |
| 1994 | Alma's Rainbow | מיילס |  |
| 1995 | סטונוול | שוטר |  |
| 1995 | קלוקרס | ויקטור דונהאם |  |
| 1995 | שטרות לוהטים | אנדרו קרטיס |  |
| 1996 | נערה מספר 6 | גנב בחנות |  |
| 1996 | אוטובוס החיים | קייל |  |
| 1997 | מדברים ועושים אהבה | סאבון גריסון |  |
| 1998 | Mixing Nia | לואיס | גם מפיק |
| 1998 | בולוורת' | דרנל |  |
| 1998 | רומן לא חוקי | קנת' מילר |  |
| 1999 | פשע אמיתי | פרנק לואיס ביצ'ם |  |
| 1999 | A Texas Funeral | וולטר |  |
| 2000 | רומיאו חייב למות | מאק |  |
| 2000 | Kin | סטון |  |
| 2001 | בשם החוק | ג'ורג' קלארק |  |
| 2001 | Tara | מקס |  |
| 2001 | Sacred Is the Flesh | רולנד |  |
| 2002 | ברוכים הבאים לקולינווד | לאון |  |
| 2002 | ספינת רפאים | גריר |  |
| 2003 | רצח סטייל הוליווד | אנטואן סרטיין |  |
| 2003 | ן | שיי |  |
| 2004 | ציפורים מתות | טוד | גם מפיק שותף |
| 2004 | Trois: The Escort | ברנרד "ברי" גריר |  |
| 2005 | חובבנים עד הסוף | הומר |  |
| 2008 | The Least of These | אנדרה ג'יימס |  |
| 2009 | עונת ההוריקן | באדי סימונס |  |
| 2011 | Area Q | תומאס מת'יוס | גם מפיק |
| 2012 | The Undershepherd | אל.סי |  |
| 2012 | David E. Talbert's Suddenly Single | סילבסטר סטון האב |  |
| 2013 | Blue Caprice | ג'ון אלן מוחמד (אנ') | גם מפיק |
| 2013 | Doctor Bello | ד"ר מייקל דוראנט |  |
| 2013 | Go for Sisters | ורנל |  |
| 2013 | They Die by Dawn | בן הודג'ס |  |
| 2013 | המשפטים של קייט מקול | וילסון ג'ורג' |  |
| 2014 | Blackbird | לאנס רוסו | גם מפיק |
| 2015 | The Sin Seer | גרנט סאמית' | גם מפיק |
| 2017 | Dead Trigger | רוקסטוק |  |
| 2019 | Keys to the City | אוגוסט קינג |  |
| 2020 | עיר רצחנית | סינקלייר סטיוארט |  |
| 2021 | God's Not Dead: We the People | דריל סמית' | גם מפיק שותף |
| 2022 | Corsicana | באס ריבס (אנ') | גם במאי, תסריטאי ומפיק |
| TBA | James the Second | ד"ר ראמש |  |
| TBA | God's Not Dead: Rise Up | דריל סמית' |  |
| TBA | Escape from Black Water |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1991 | חוק וסדר | דרק הארדי | פרק: "Out of Control" |
| 1992 | Loving | ד"ר רון טרנר | 8 פרקים |
| 1993 | Strapped | ווילי | סרט טלוויזיה של HBO |
| 1994 | רצח מאדום לשחור | ליין סטאלי | פרק: "Black and Blue" |
| 1994 | Lifestories: Families in Crisis | או.ג'י | פרק: "POWER: The Eddie Matos Story" |
| 1995 | NYPD Blue | אנטוניו בוסטון | פרק: "E.R." |
| 1996 | רחובות ניו יורק (אנ') | אנדרה מורגן | 3 פרקים |
| 1996 | Living Single | ד"ר צ'ארלס רוברטס | 3 פרקים |
| 1996 | Mr. and Mrs. Loving | בלו | סרט טלוויזיה של שואוטיים |
| 1996 | Soul of the Game | ווילי מייס (אנ') | סרט טלוויזיה של HBO |
| 1997 | High Incident | רולון "רודוג" דאגלס | פרק: "Remote Control" |
| 1997 | Joe Torre: Curveballs Along the Way | דווייט גודן (אנ') | סרט טלוויזיה של שואוטיים |
| 1998 | Always Outnumbered | וילפרד | סרט טלוויזיה של HBO |
| 1998 | אלי מקביל | מייקל ריברס | 2 פרקים |
| 2000 | Dancing in September | ג'ורג' וושינגטון | סרט טלוויזיה של HBO |
| 2000 | Soul Food | מיילס ג'נקינס | 4 פרקים |
| 2001 | מגע של מלאכים | אוסטין דייוויס | פרק: "A Death in the Family" |
| 2001 | כל ילדיי | שוטר | פרק: "Episode #1.8125" |
| 2004 | משולש פראי 2 | טרנס ברידג'ס | סרט טלוויזיה של Starz Encore |
| 2005–2007, 2014 | האנטומיה של גריי | פרסטון ברק (אנ') | תפקיד ראשי (עונות 1–3) תפקיד אורח (עונה 10); 62 פרקים |
| 2007 | אישה ביונית | אנטוניו פופ | 5 פרקים |
| 2008 | הגומל | קית' בוואן | פרק: "The Eleventh Hour" |
| 2011 | חוק וסדר: לוס אנג'לס | רולנד דוידסון | פרק: "Carthay Circle" |
| 2011 | Single Ladies | נולנד | פרק: "Confidence Games" |
| 2014–2018 | המאה | ת'לוניוס ג'אהא | תפקיד ראשי (עונות 5-1); 60 פרקים |
| 2016 | Secret Summer | גאס | סרט טלוויזיה של הולמרק |
| 2017 | שוטרים בדם | צ'יפ טרוויס ג'קסון | פרק: "A Deep Blue Goodbye" |
| 2017 | בול | ג'ולס קאפרי | פרק: "Bring It On" |
| 2017 | Survivor's Remorse | רודני בארקר | 4 פרקים |
| 2018 | Behind the Movement | אי.די ניקסון (אנ') | סרט טלוויזיה של TV One גם מפיק בפועל |
| 2019 | Tales | מלקולם | פרק: "Brothers" |
| 2020 | Isaiah Washington: Kitchen Talk | מנחה | תוכנית טיולים ואוכל ברשת Fox Nation (אנ') (סטרימינג של פוקס ניוז) |
| 2020–2022 | P-Valley | טיידל רופין | 9 פרקים |
נעמי קמפבל

| --- | --- |

קמפבל, 2015
 לידה:  22 במאי 1970 (בת 54) למבת', הממלכה המאוחדת 
 שם לידה:  Naomi Elaine Campbell 
 מדינה:  הממלכה המאוחדת 
 השכלה:  האקדמיה לאמנויות התיאטרון איטליה קונטי  Dunraven School  Barbara Speake Stage School 
 תקופת הפעילות:  מ-1987 
 בן או בת זוג:  שון קומבס (2002–2003)  בפסקה זו רשומה אחת נוספת שטרם תורגמה 
 מספר צאצאים:  2 
 www.naomicampbell.com
 
נעמי איליין קמפבל (באנגלית: Naomi Elaine Campbell; נולדה ב-22 במאי 1970) היא דוגמנית על ושחקנית בריטית. נחשבת לאחת הדוגמניות המצליחות והידועות ביותר של שנות ה-90 ופעילה בתחום האופנה גם היום.
ביוגרפיה

קמפבל נולדה בלונדון שבאנגליה למשפחה ממוצא אפרו-ג'מייקני וסיני-ג'מייקני. אימה הייתה רקדנית מקצועית ילידת ג'מייקה. חודשיים לאחר לידתה עזב אביה את המשפחה.
רוב ילדותה, גדלה קמפבל לצד האומנת שלה בזמן שאמה יצאה לסיבוב הופעות באירופה עם להקת הריקוד שלה. בגיל 10, התקבלה קמפבל לבית ספר לאומנויות הבמה, שם למדה בלט.
קריירה

קמפבל החלה את קריירת הדוגמנות בגיל 15 וכעבור שנה כבר הופיעה על שער מגזין האופנה היוקרתי "Elle". ב-1988 כיכבה במגזין ווג הפריזאי והייתה הדוגמנית השחורה הראשונה שהגיעה למעמד זה. ב-1992, הופיעה גם בפלייבוי ובספר "Sex" שפרסמה מדונה בו גם צולמו השתיים בעירום. יחד עם הופעה בקליפ השיר "Erotica" של הזמרת והשיר "Freedom! '90" של ג'ורג' מייקל פיתחה תדמית של דוגמנית סקסית במיוחד וכיכבה במגזינים רבים, על מסלולי תצוגות האופנה, ובקליפים נוספים בטלוויזיה.
בשנות ה-90 הוכתרה כאחת מדוגמניות העל הגדולות ביותר במסגרת הקבוצה שכונתה "שש הגדולות" לצד קלאודיה שיפר, סינדי קרופורד, לינדה אוונג'ליסטה, קייט מוס וכריסטי טרלינגטון. היא לקחה חלק בתצוגת האופנה של ויקטוריה'ס סיקרט מספר פעמים.
רבים מחשיבים את קמפבל לדוגמנית השחורה המצליחה ביותר בהיסטוריה ובשנים האחרונות רבים משווים אליה את טיירה בנקס שפרחה בסוף שנות ה-90 ותחילת שנות ה-2000.
פילנתרופיה

מאז 1997 מעורבת קמפבל במעשי צדקה רבים אשר מתמקדים בעיקר בילדי אפריקה שמדרום לסהרה. היא עבדה עם נלסון מנדלה וסיפרה שהיא מאוד שמחה להכיר אותו ושהוא בן אדם טוב לב ואינטליגנט. ב-2005 גייסה קמפבל למעלה ממיליון דולר למען נפגעי הוריקן קתרינה.
ב-7 ביולי 2007 היא הנחתה את לייב ארת' בדרום אפריקה.
בשנת 2010 יזמה קמפבל אירוע צדקה לטובת נפגעי רעידת האדמה בהאיטי.
שערוריות

לצד הצלחתה, ידועה נעמי קמפבל כבעלת אופי בעייתי, המתנכלת לאנשים רבים סביבה ומסתבכת בשערוריות שונות לרבות תקריות אלימות.[דרושה הבהרה][דרוש מקור]
בנובמבר 2012 נפגעה ברגלה כשאלמונים ניסו לשדוד את ארנקה בעת שהותה בפריז וכתוצאה מכך נאלצה להתנייד בכיסא גלגלים.
ביוני 2015 פורסם כי עובד מטעמה של חברת יחסי הציבור של קמפבל הסיר מידע מהערך אודות הדוגמנית באנציקלופדיית הרשת ויקיפדיה במטרה להסתיר פרטים לא מחמיאים אודותיה.
באוגוסט 2015 הורשעה בבית משפט באיטליה בתקיפת צלם פפראצי ונידונה לחצי שנת מאסר.
משחק ושירה

קמפבל ביצעה את תפקיד המשחק הראשון שלה בסדרת הילדים הבריטית "The Chiffy Kids" בשנת 1978.
בשנת 1991 שיחקה בסרט הקומי-מוזיקלי "קר כקרח" בתפקיד משמעותי ראשון לצדו של ונילה אייס.
בשנת 1994 הוציאה אלבום בסגנון האר אנד בי בשם "Baby Woman". האלבום לא הצליח מבחינה מסחרית בבריטניה, אך זכה להצלחה ביפן ומכר כמיליון עותקים ברחבי העולם.
בשנת 1995 שיחקה בתפקיד קטן בקומדיה הרומנטית "נישואין נוסח מיאמי" בכיכובה של שרה ג'סיקה פרקר. באותה שנה גילמה את סימון בסדרת המשטרה "רחובות ניו יורק" (אנ') ב-FOX.
בשנת 2015 שיחקה בתפקיד משנה בסדרת הדרמה "אימפריה" ברשת פוקס, בתפקיד קמילה מרקס-וייטמן לצד טרנס הווארד וטראג'י פ. הנסון. שבה למספר פרקים בעונה השנייה ב-2016. בשנת 2018 שיחקה בסרט הקומי "מרגישה פצצה", לצד איימי שומר.
חיים אישיים

קמפבל היא אם לשני ילדים שנולדו ב-2021, ו-2023.
הערות שוליים

↑  קרן בר לב, ‏קורבן אופנה: נעמי קמפבל על כיסא גלגלים, באתר ‏מאקו‏, 6 בינואר 2013
↑  ויטה קיירס, ‏נעמי קמפבל שילמה כדי להסתיר את הרומן שלה עם מייק טייסון, באתר ‏מאקו‏, 24 ביוני 2015
↑  נאוה סילוורה‏, הולכת לכלא? נעמי קמפבל קיבלה חצי שנת מאסר בפועל, באתר וואלה, 4 באוגוסט 2015
↑  ענבל חננאל, בגיל 53: נעמי קמפבל אמא לשניים, במדור "פנאי פלוס" באתר ynet‏, 29 ביוני 2023
| --- | --- |
בקרת זהויות :  NLI: 987007343485405171  PLWABN: 9810567454705606  BNE: XX874164  BnF: cb13969234d (data)  CiNii: DA09405056  GND: 119381869  ISNI: 0000 0001 1648 9611  LCCN: n94087424  LNB: 000011546  MusicBrainz: e24c9413-49b6-4d4b-9e31-cf07d02a9782  NDL: 00512382  NKC: jo20231202845  NLG: 75679  NLK: KAC2020M2007  NTA: 123678366  SNAC: w63j4d7w  SUDOC: 245190694  Trove: 934294  ULAN: 500333518  VIAF: 56803375   WorldCat (עם VIAF): 56803375
הקרנת פרוטונים

סינכרוטרון
הקרנת פרוטונים היא סוג של רדיותרפיה חיצונית הנקראת תרפיית חלקיקים, שבעזרתה ניתן לטפל במחלת הסרטן. ההקרנה מתבצעת עם אלומת פרוטונים אל עבר אזורי רקמה חולים. טיפול זה משמש בעיקר על מנת לטפל במחלות הסרטן לסוגיהן. הקרנת פרוטונים מאפשרת טיפול בטווח צר ורמת דיוק גבוהה יותר בהשוואה לסוגי רדיותרפיה אחרים.
תיאור

התהליך משמיד תאים סרטניים ומונע מהם להתחלק בצורה בלתי מבוקרת. הטיפול מתבצע ללא צורך באשפוז. בשונה מטיפולי קרינה אחרים המשתמשים בפוטונים על מנת להשמיד תאים סרטניים, בטיפול זה משתמשים באלומה של חלקיקים הנקראים פרוטונים.
היתרון של הטיפול הוא שניתן לכוון ביתר דיוק את אלומת הפרוטונים אל הגידול הסרטני, כך שמידת הפגיעה ברקמות הבריאות מסביב לגידול תקטן. עקב יתרון זה לעיתים קרובות משתמשים בתהליך על מנת לטפל במקרים בהם הגידולים קרובים מאוד לאזורים רגישים בגוף. אזורים בהם מטפלים באמצעות קרינת הפרוטונים: מוח., עיניים, ראש וצוואר, ריאות, עמוד השדרה, שלפוחית השתן, בלוטת הלימפה.
השיטה מאפשרת להקרין כמות קרינה גדולה יותר של פרוטונים מאשר קרני הרנטגן והיא נועדה לטפל בתאים סרטניים שטרם התפשטו.
התהליך

האונקולוג יבצע סריקה הכוללת טומוגרפיה ממוחשבת (CT) או דימות תהודה מגנטית (MRI) על מנת למפות את האזור המדויק המיועד לטיפול ולבצע הדמיה של הגידול, זהו חלק הכרחי ובלתי נפרד מהתהליך אשר מתבצע כהכנה לטיפול. באמצעות הדמיה זו האונקולוג יגדיר את גבולות הגידול ויעבוד עם פיזיקאים כדי לקבוע את טכניקות ההקרנה הבטוחות והיעילות ואת הזוויות שבהן קרינת הפרוטונים עתידה לחדור לגוף המטופל. הסריקה תתבצע בדיוק באותו מיקום כפי שיהיה בטיפול על מנת שהאונקולוג יוכל לעבוד לפי התוכנית שנקבעה במחשב ולמקד את הגידול.
על מנת לבודד את הפרוטונים משתמשים במקור יוני שבו מתפרקים אטומי מימן לאלקטרונים ופרוטונים. הפרוטונים מועברים לסינכרוטרון בו הם מואצים למהירויות של עד 60 אחוז ממהירות האור ובאנרגיה של עד 250 מיליון אלקטרון וולט. משם הם עוברים למערכת המבצעת סלקציה בה נבחרים הפרוטונים המתאימים מבחינת כמות האנרגיה שהם נושאים. המערכת מעבירה את הפרוטונים בעלי האנרגיה והמסלול המתאימים. קרן הפרוטונים מגיעה לחדר הטיפול דרך סוג של מנוף. המנוף מסתובב ב-360 מעלות מסביב למטופל כך שקרן הפרוטונים תוכל לחדור לגוף בכל זווית. הפרוטונים מתנתקים מן המכונה ובעזרת מגנטים ניתן לכוון ולרכז אותם אל הגידול. לאחר שאלומת הפרוטונים חודרת לגוף, האלומה מנווטת לאורך נפח הגידול, שכבה אחר שכבה על מנת להתאים בדיוק מרבי לצורת הגידול. בזכות טכניקת הסריקה הדינמית הפיזיקאים יכולים לשנות את כמות הפרוטונים בכל מקום בגידול. סריקה זו מאפשרת לטפל בגידולים בעלי צורה מורכבת או גידולים בתנועה. הפרוטונים משחררים את רוב האנרגיה שלהם באזור הגידול ובניגוד לטיפול בפוטונים, המשמשים בקרינת הרנטגן, כמות האנרגיה המשתחררת מחוץ לגבולות הגידול היא מזערית. המטופל לא אמור להרגיש בשום סוג של אי-נוחות.
הטיפול אורך כמה דקות ביום לתקופה של שישה עד שבעה שבועות, תלוי בסוג הסרטן.
תופעות לוואי

כתוצאה מהקרנת פרוטונים עלולות להיווצר תופעות לוואי, אך תופעות אלה עשויות להיות מזעריות יותר בהשוואה לקרינת רנטגן. תופעות הלוואי נגרמות מעצם הטיפול עצמו כמו גם מפגיעה בתאים בריאים באזור הטיפול. תופעות הלוואי תלויות באזור הטיפול וברמת הקרינה. ייתכנו חלק מהתופעות הבאות:
אדמומיות בעור באזור המוקרן.
הקרחה לזמן מוגבל באזור המוקרן.
עייפות.
בעיות באזור הפה ובית הבליעה.
כאב ראש.
לאחר התהליך

המטופל אמור לחזור לפעולותיו היומיות. המטופל יצטרך לחזור לרופא לביקורת כל שלושה עד ארבעה חודשים.
מרכזי טיפול

נכון לינואר 2016, ישנם 58 מרכזי הקרנת חלקיקים בעולם. ישנם 121 חדרי טיפול נגישים למטופלים; יותר מ-96,537 מטופלים כבר טופלו בעולם.
להלן המדינות בהן פועלים מרכזי הקרנת פרוטונים:
ארצות הברית, קנדה, אנגליה, גרמניה, סין, יפן, צרפת, שווייץ, פולין, איטליה, צ'כיה, קוריאה הדרומית ורוסיה.
מתוך 58 המרכזים הפעילים היום בעולם, 20 נמצאים בארצות הברית.
בישראל מתוכנן לקום בעתיד מרכז טיפול הקרנת חלקיקים בביה״ח איכילוב.
הערות שוליים

↑  מהי מחלת הסרטן?
↑  רדיותרפיה
1 2
↑
1 2  › מחלות סרטן
↑  קרני רנטגן
↑
↑  מלמדים אחרת › תלמידים שואלים - איך זה פועל
| --- | --- |
בקרת זהויות :  GND: 4720970-7  NKC: ph740033 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חדר הטיפול
מרכז טיפול בעיר נגויה, יפן
אוה ננסן

| --- | --- |

 לידה:  17 בדצמבר 1858 כריסטיאניה, האיחוד השוודי-נורווגי 
 פטירה:  9 בדצמבר 1907 (בגיל 48) Lysaker, נורווגיה 
 שם לידה:  Eva Helene Sars 
 מוקד פעילות:  נורווגיה 
 תקופת הפעילות:  מ-1881 
 מקום לימודים:  Hartvig Nissen School 
 סוג קול:  מצו-סופרן 
 בן או בת זוג:  פריטיוף ננסן (6 בספטמבר 1889–9 בדצמבר 1907) 
 צאצאים:  אוד ננסן, Irmelin Revold 
 
אוה הלן ננסן (בנורווגית: Eva Helene Nansen ‏ 17 בדצמבר 1858 - 9 בדצמבר 1907) הייתה זמרת מצו-סופרן נורווגית ידועת-שם. כמו כן הייתה חלוצה בסקי נשים.
חייה > חיים אישיים

ננסן נולדה בכריסטיאנה, בת לכומר ופרופסור לזואולוגיה מיכאל סארס (en:Michael Sars) ומארן סארס, ואחות לביולוג גאורג אוסיאן סארס (en:Georg Ossian Sars) ולהיסטוריון ארנסט סארס (en:Ernst Sars). מצד אמה, הייתה אחיינית של המשורר והמבקר יוהאן סבסטיאן ולהאוון (en:Johan Sebastian Welhaven) והסופרת אליזבת ולהאוון (en:Elisabeth Welhaven), ודודנית ראשונה של האדריכל היאלמאר ולהאוון en:Hjalmar Welhaven) ומפכ"ל המשטרה קריסטיאן ולהאוון.
בספטמבר 1889 נישאה אוה סארס לפריטיוף נאנסן, חוקר הקוטב ובהמשך זוכה פרס נובל לשלום על עבודתו עם פליטים. היו להם חמישה ילדים, בהם אוד ננסן, אדריכל נודע, שהקים בית מקלט לילדים יהודים בזמן מלחמת העולם השנייה. אוה ננסן מתה בדלקת ריאות ב-9 בספטמבר 1907 בליסאקר.
חייה > קריירה

אוה סארס למדה שירה במשך חמש שנים אצל אחותה מולי וגיסה, זמר הבריטון והמלחין תורוואלד לאמרס. הופעת הבכורה שלה כזמרת אופרה התרחשה בשנת 1881, ב"מוזיקפורנינגן", מבשר הפילהרמונית של אוסלו. היא למדה אצל דזירה ארטו בברלין בשנים 1886 ו-1887, התמחתה בשירת רומנסות והופיעה לראשונה בקונצרט כזמרת רומנסות מצו-סופרן בשנת 1886. היא הופיעה בקונצרטים רבים מספור, הן בנורווגיה והן מחוצה לה, בין 1880 ל-1900. ברפרטואר האופרה שלה היו "חלומה של אלזה" מלוהנגרין של ריכרד וגנר ו"גרטכן" ביצירתו של שומאן, "סצנות מתוך פאוסט של גתה".
סיורי הקונצרטים שלה בסקנדינביה יחד עם הפסנתרנית אריקה ניסן התקבלו בהתלהבות רבה. היא נחשבה לאחת מזמרות הרומנסות החשובות ביותר של נורווגיה. הקונצרטי הפומבי האחרון שלה התקיים בדצמבר 1899, והיא שרה מחזור שירים חדש בשם "Haugtussa ", שאדווארד גריג חיבר לפואמות של ארנה גרבורג.
אוה ננסן הייתה שותפה פעילה בתחום המוזיקה להתכנסויות בבית אמה, שהיה עד 1898 מקום מפגש לליברלים ואינטלקטואלים; הוא כונה "הסלון הראשון של כריסטיאנה".
חייה > חלוצת סקי

אוה סארס (ננסן) הייתה גולשת סקי מיומנת. היא וססיליה תורסן עוררו תשומת לב כנערות היחידות באירוע קפיצות הסקי Husebyrennet, לשם הגיעו על מגלשי סקי. בהמשך הייתה לה השפעה רבה במאבק למתן זכות לנשים להשתתף בתחרויות ספורט חורף לסוגיהן בתנאים שווים לגברים. בחג הפסחא 1892 הייתה לאישה הראשונה, כנראה, שחצתה את רמת הָארְדָאנְגֶרְווידָה על מגלשי סקי, לצד בעלה פריטיוף ננסן. בהזדמנות זו לבשה חליפת סקי מתריסה במידת-מה לגבי התקופה, שנתפרה למענה לפי התכנון של ננסן; חצאית החליפה הגיעה רק מעט מתחת לברכיים. במאמר Skiløbningen, שהתפרסם בעיתון Verdens Gang במרץ 1893, יצאה חוצץ נגד המתנגדים לסקי נשים מטעמי מוסר.
הערות שוליים

↑  http://www.snl.no/.nbl_biografi/Eva_Nansen/utdypning אינגר אליזבת האווט, הוצאת קונסקאספורלאגט, אוסלו, ביוגרפיה של אוה ננסן
↑  א. הולטר, אנציקלופדיה                                           Salmonsens Konversationsleksikon עורך כ. בלאנגסטרופ, הוצאה 2, כרך XVII, 1924, עמ' 636, הוצאת י. ה. שולץ, קופנהגן (בדנית)
↑  "אוה ננסן", אנציקלופדיה Store norske leksikon, הוצאת קונסקאפספורלאגט, אוסלו (בנורווגית)
↑  יון גונאר ארנצן, "מארן סארס", אנציקלופדיה סטורה נורסקה לקסיקון
| --- | --- |
בקרת זהויות :  NLI: 987011289634305171  PLWABN: 9810577377405606  BIBSYS: 90562745  BnF: cb135563133 (data)  GND: 119117568  ISNI: 0000 0000 5091 5779  KulturNav: d2d1b620-cb01-405b-8652-2335dff5b432  LCCN: n92016701  SELIBR: 243605  VIAF: 22944254   WorldCat (עם VIAF): 22944254 
אוה ננסן, 1889
אלכסנדר גינצבורג

| --- | --- |

 לידה:  10 בנובמבר 1951 (בן 73) מוסקבה, ברה"מ 
 ענף מדעי:  מיקרוביולוגיה 
 מקום לימודים:  Faculty of Biology and Soils, Moscow State University  הפקולטה לביולוגיה של אוניברסיטת מוסקבה 
 מוסדות:  האוניברסיטה הממלכתית הראשונה לרפואה של מוסקבה ע"ש סצ'נוב  מרכז המחקר הלאומי לחקר מגיפות ומיקרוביולוגיה 
 פרסים והוקרה:  עיטור הידידות (רוסיה)  פרס הפדרציה הרוסית (2020)  פרס ממשלת רוסיה למדע ולטכנולוגיה (2003)  עיטור אלכסנדר נבסקי 
 
אלכסנדר גינצבורג  (ברוסית: Александр Леонидович Гинцбург ‏; נולד ב-10 בנובמבר 1951) מיקרוביולוג סובייטי-רוסי ממוצא יהודי. הוא היה בין מפתחי החיסון נגד קורונה.
קורות חיים

אלכסדנר גינצבורג נולד בשנת 1951 במוסקבה למשפחה יהודית. הוריו של אביו נעצרו בשנת 1937 ונשלחו למחנות גולג, שמם טוהר בשנת 1953 והם חזרו למוסקבה. בעקבות מעצר הוריו, אביו הלך לעבוד ופרנס את המשפחה. בהמשך הוא חזר ללימודים וסיים לימודי תואר שלישי בהנדסה.
לאחר סיום בית ספר גינצבורג החל ללמוד ביולוגיה באוניברסיטת מוסקבה וסיים אותה בשנת 1971. הוא החל לעבוד במחלקה לביולוגיה של "מכון קורצ'טוב" אצל רומן חסין-לוריה. בשנת 1981 הוא סיים לימודי תואר שלישי.
בשנת 1982 החל גינצבורג לעבוד במכון לאמבליולוגיה ומיקרוביולוגיה של אקדמיה למדעים של ברית המועצות. החל משנת 1997 הוא מכהן כמנהל המכון. במקביל גינצבורג מלמד באוניברסיטת סצ'נוב בה הוא מכהן כראש קתדרה ופרופסור.
בשנת 1989 סיים גינצבורג עבודת פוסט-דוקטורט.
על הישגיו במדע נבחר גינצבורג בשנת 2000 לאקדמיה למדעי הרפואה ומשנת 2013 הוא חבר בפועל של האקדמיה הרוסית למדעים.
גינצבור מתמחה בתחום ביולוגיה מולקולרית. בתחום זה הוא פרסם מספר מחקרים. הוא חבר מערכת של כתבי עת בנושא ופעיל באגודת מיקרוביולוגים הרוסית.
בבעלות גינצבורג 15 פטנטים בתחום התמחותו. בתקופת מגפת הקורונה גינצבורג הוביל פיתוח חיסון רוסי "ספוטניק 5".
על תרומתו לקידום מדעי הפרואה לגינצבורג הוענקו מספר עיטורים ופרס הפדרציה הרוסית בשנת 2020. בשנת 2021 הוא קיבל עות הכבוד של הקונגרס היהודי-רוסי ופרס של פדרציית הקהילות היהודיות של רוסיה.
בהדרכת גינצבורג הוכנו 10 עבודות תואר שלישי ו-4 עבודות פוסט-דוקטורט.
מוקאוומה

מֻקַאוַמַה (בערבית:  مقاومة, תעתיק חופשי: מוּקאוומה), מילה ערבית שפירושה "התנגדות". משמשת בעיקר לתיאור ארגוני טרור כדוגמת החמאס, אך בהקשר מדיני, המילה משמשת לכל סוג של התנגדות, לאו דווקא אלימה, למשטר כיבוש או דיכוי. בעברית היא משמשת בדרך כלל ככינוי לדוקטרינה צבאית שהתגבשה בקרב ארגונים אסלאמיסטיים נגד ישראל והעולם המערבי, הדוגלת במאבק מתמיד עד להשמדה בעזרת התשה, ולעיתים גם נגד מדינות הלאום הערביות.
התגבשות ואימוץ הדוקטרינה

דוקטרינת המוקאוומה התגבשה מתוך הבנה כי האסלאם אינו מסוגל להילחם בשיטות, בטכנולוגיות מתקדמות ובציוד מתקדם של "מדינות הכופרים" (מדינות המערב). ראשיתה של המוקאוומה הותוותה בתנועת המוג'הידין באפגניסטן שבסיוע אמריקני-סעודי הצליחה להביס את הצבא האדום למרות עדיפותו בכמות ואיכות, לעומת מלחמות קונבנציונליות כנגד צבאות המערב שכשלו פעם אחר פעם.
דוקטרינה זאת אומצה (בווריאנטים קלים) על ידי ארגוני טרור אסלאמיסטיים דוגמת אל-קאעִדה, חזבאללה (שמפלגתה הפוליטית מכונה "ההתנגדות הלבנונית"), חמאס (ראשי תיבות של "תנועת ההתנגדות האסלאמית") ועוד. הדוקטרינה מיושמת כיום הלכה למעשה במלחמה בעיראק, בסוריה, ביהודה ושומרון, ברצועת עזה ובסומאליה.
צורת לחימה זאת מוגדרת במערב לעיתים כ"מלחמה רשתית" (Net Warfare), שבה פגיעה בתא אחד אינה קטלנית בשל ביזור פעילי הטרור בתאים רבים שכמעט ואינם קשרים ביניהם. שיטת לחימה זאת מופעלת על ידי הצד הנחות כ"לחימה א-סימטרית" (Asymmetric Warfare).
עקרונות הדוקטרינה

על פי הפרשן הצבאי רון בן ישי, המוּקאוומה היא לוחמת גרילה משולבת טרור העושה שימוש סלקטיבי בטכנולוגיות מתקדמות ובשיטות ארגון של צבא סדיר שעקרונותיה ארבעה:
התשת החברה החילונית דמוקרטית באמצעות הקזת דם ולחץ פסיכולוגי מתמשך בצד נכונות דתית להקרבה אישית, לעיתים עד מוות.
שימוש בכלי נשק פשוטים וזולים שזמינים בכמויות גדולות, שלצבא סדיר קשה להתמודד מולם, כמו רקטות ארטילריות, טילי נ"ט ומטעני חבלה מתוחכמים.
הימנעות מהתמודדות ישירה כנגד צבא האויב שיש לו עדיפות בכוח אש ובאמצעים טכנולוגיים, באמצעות שימוש בשיטות הסוואה וחמיקה כגון: מנהרות, מערות, ובונקרים תת-קרקעיים, ובכללה, אי שימוש באמצעים טכנולוגיים (כמו רשתות תקשורת אלחוטיות) שעלולים להסגיר את מיקומם.
קשירת ידי הצבא שמולו מתקיים עימות באמצעות לחימה בתוך ומתוך אוכלוסייה אזרחית ושימוש במנגנוני תעמולה ואמצעי תקשורת ששוללים את הלגיטימציה המוסרית של ההפעלה הצבאית שצבא סדיר יכול להפעיל נגדה, בשל הפגיעה באזרחים.
יש הסוברים כי הדוקטרינה מתמצה בעקרונות הבאים:[דרוש מקור]
לחימה תמידית מתמשכת ומתישה עד להשגת המטרה הסופית.
אין חתירה להכרעה אלא למניעת הכרעה על ידי האויב.
אין נלחמים על כיבוש או השתלטות על שטח.
אין סייג להשתמש בשיטות בעלות זיקה לטרור.
אין בהילות - הזמן פועל לטובת האסלאם.
אין משמעות לאבדות גדולות בלחימה (כל נפגע הופך לשהיד).
אין צורך להגיע למאזן או עדיפות כוחות. למרות נחיתות יש להילחם תוך חיפוש נקודות תורפה.
הלחימה אינה לטובת מדינה אלא בשם ולמען "האומה האסלאמית" (בהגדרה זאת ניתן להתעלם מניגודים בין סונים לבין שיעים ובין פלגים נוספים באסלאם)